SMTTE til læreplanstema Sprog

|  |  |
| --- | --- |
| Læreplanstema Sprog | |
| Strategiske mål (Officielle mål) | * At give børnene mulighed for at udvikle deres sprog gennem dagligdags aktiviteter * At udfordre børnene til sproglig kreativitet, til at udtrykke sig på mange forskellige måder og ved hjælp af forskellige kommunikationsmidler * At støtte og udvikle børns interesse for og nysgerrighed i forhold til tegn, symboler, bogstaver og tal |
| Sammenhæng | Sproget, i alle dets former, er en vigtig faktor for kommunikation med omverdenen og en forudsætning for at kunne begå sig i sociale sammenhænge.  Sproget udvikles ved leg med andre børn og ved nærværende og forstående voksne som støtter børnene i at kunne udtrykke sig.  Barnets interesse for skrift og bøger stimuleres bl.a. gennem dialogisk oplæsning. Gennem dialogen mellem barn og voksen knyttes tekst og billeder sammen med barnets erfaringer, og barnet støttes i brugen og forståelsen af et situationsuafhængigt  sprog.  Der findes mange forskellige sprog som alle spiller en rolle i børns udviklingsproces, f. eks. talesprog, skriftsprog, tegnsprog, kropssprog og billedsprog. |
| Forslag til mål | * At børnene udvikler interesse og nysgerrighed for tegn, symboler, bogstaver, tal og IT. * At børnene lærer at udtrykke, hvad de mener. |
| Forslag til tegn | Synger spontant  Benytter tillærte ord i rette sammenhæng  Husker ord og vendinger  Fortæller ivrigt  Deltager aktivt i aktiviteten  Kan genkende bogstaverne og kan skrive deres navn  Kan genkende, tælle og bruge tallene til 10 |
| Forslag til tiltag | * Forløb på Danmarks jernbanemuseum hvor vi blandt andet hører historie ved brug af dialogisk læsning og synger sange * Opfordrer og støtter børnene i at blive opmærksomme på tegn, bogstaver, tal og symboler på en bogstavjagt * Er på Drømmerejse |
| Forslag til evalueringsspørgsmål | Hvad oplevede vi børnene var mest interesseret i?  Hvordan kom interessen for bogstaver og tal til udtryk?  Hvilke tegn så vi i dagene efter besøget? |
| Dokumentation | Der udarbejdes en Tubestory som børnehuset får med hjem og kan lægge på MitBarn |

## 

## 